# **DECIZIA ETAPEI DE ÎNCADRARE**

## Nr. număr din 04.09.2018

....

Ca urmare a solicitării de emitere a acordului de mediu adresate de **PRIMARIA COMUNEI MARCA**, cu sediul în Str. FN, Nr. 137, Marca , Judetul Sălaj, ...., înregistrată la APM Salaj cu nr. 4281/26.07.2018, în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Sălaj decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 03.09.2018, că proiectul ***Construire sistem de producere energie regenerabilă pentru sala de sport din localitatea Marca, județul Sălaj****,* propus a fi amplasat în loc. Marca, FN, com. Marca, jud. Sălaj nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, pct. 3 lit. a);

 b1) - mărimea proiectului: prin proiect se propun următoarele:

Proiectul urmăreşte amplasarea unui sistem prefabricat (structura metalica dotata cu sistem de urmarire, structura cu rol de sustinerea al panourilor fotovoltaice), pe parcela studiata, care va cuprinde un DEGER SOLAR de producţie a energiei electrice. Terenul pe care urmează să se realizeze investitia este identificat ca amplasament astfel: în cadrul Comunei Marca, Sat Marca, Nr.Cad.: 50096, pe o suprafata de 6450,00 mp . Pe terenul studiat exista o constructie in curs de executie - Sala de Sport .Suprafata Construita este reprezentata de proiectia la sol a panourilor fotovoltaice montate pe structura metaica; suprafata fiind de 65.00 mp . Pe structura metalica se vor monta un numar de 36 panouri fotovoltaice cu o putere de 350w fiecare, generand o putere totala de 12600 w . Funcţiunea principala a sistemului este de producţie – energie electrica. Aceasta va alimenta sala de sport, surplusul fiind injectat în rețeaua de distributie a energiei electrice.

b2) cumularea cu alte proiecte: nu este cazul;

b3) utilizarea resurselor naturale: nu este cazul;

b4) producţia de deşeuri: conform Legii 211/2011(r1), privind regimul deşeurilor:

- deşeurile rezultate din perioada de execuţie a lucrărilor se vor colecta separat şi vor fi evacuate prin grija unităţii executante într-un depozit autorizat;

 b5) emisiile poluante, inclusiv zgomotul şi alte surse de disconfort: se vor respecta limitele prevăzute de normele în vigoare;

 b6) riscul de accident, ţinându-se seama în special de substanţele şi tehnologiile utilizate: - nu este cazul;

c) Localizarea proiectului: propus a fi amplasat în loc. Marca, FN, com. Marca, jud. Sălaj.

c1) Utilizarea existentă a terenului: conform certificatului de urbanism nr. 16/15.05.2018 emis de Primăria Comunei Marca

c2) Relativa abundenţă a resurselor naturale din zonă, calitatea şi capacitatea regenerativă a acestora: - nu este cazul;

d) Caracteristicile impactului potenţial:

- extinderea impactului: punctual pe perioada de execuţie; suprafaţa afectată este mică; nr. persoanelor afectate va fi mic;

- natura transfrontieră a impactului: nu este cazul;

- mărimea şi complexitatea impactului: impact redus pe prioada de execuţie şi funcţionare;

- probabilitatea impactului: redusă, pe perioada de execuţie şi funcţionare, conform argumentelor de la pct.1 şi 2;

- durata, frecvenţa şi reversibilitatea impactului: în perioada de execuţie a proiectului impactul asupra factorilor de mediu va fi temporar; după finalizarea lucrărilor calitatea factorilor de mediu va reveni la parametrii iniţiali

Condiţiile de realizare a proiectului:

a) Titularul proiectului are obligaţia de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, APM Sălaj urmând a aplica în mod corespunzător, în aceasta situaţie prevederile art. 22 alin. (3) din HG nr. 445/2009 cu modificările ulterioare;

b) Colectarea, depozitarea/valorificarea deşeurilor rezultate pe durata execuţiei lucrărilor şi în perioada de funcţionare a obiectivului, cu respectarea prevederilor legislaţiei privind regimul deşeurilor;

c) Respectarea prevederilor actelor/avizelor emise de alte autorităţi pentru prezentul proiect;

d) Respectarea prevederilor STAS 10009/1988, privind nivelul de zgomot;

e) Realizarea reţelelor de canalizare etanşe pentru a preveni poluarea solului şi a pânzei freatice;

f) Interzicerea depozitării direct pe sol a deşeurilor sau a materialelor cu pericol de poluare;

g) În cadrul organizării de şantier, precum şi pe durata execuţiei lucrărilor se vor lua toate măsurile necesare pentru evitarea poluării factorilor de mediu sau prejudicierea stării de sănătate sau confort a populaţiei, fiind obligatoriu să se respecte normele, standardele şi legislaţia privind protecţia mediului, în vigoare;

h) Conform art. 49, alin. 3-4 din Ordinul MMP nr. 135 din 2010 *privind aprobarea Metodologiei de aplicare a evaluării impactului asupra mediului pentru proiecte publice şi private*: "la finalizarea proiectelor publice şi private care au făcut obiectul procedurii de evaluare a impactului asupra mediului şi/sau al procedurii de evaluare adecvată, după caz, în condiţiile prezentei metodologii, autoritatea competentă pentru protecţia mediului efectuează un control de specialitate pentru verificarea respectării prevederilor deciziei etapei de încadrare, a acordului de mediu/avizului Natura 2000, după caz. Procesul-verbal întocmit se anexează şi face parte integrantă din procesul-verbal de recepţie la terminarea lucrărilor."

i) Conform prevederilor 1798/2007, cu modificările ulterioare, titularul are obligaţia ca la finalizarea investiţiei şi la punerea ȋn funcţiune a obiectivului să solicite autorizaţia de mediu.

Pentru obţinerea autorizaţiei de construire se vor obţine actele/avizele stabilite în certificatul de urbanism și cele solicitate în şedinţa CAT, respectiv:

– aviz ISU.

***Titularul proiectului are obligaţia de a notifica în scris autoritatea competenta pentru protecţia mediului despre orice modificare sau extindere a proiectului survenita după emiterea deciziei etapei de încadrare, APM Sălaj urmând a aplica in mod corespunzător, in aceasta situaţie prevederile art. 22 alin(3) din HG nr. 445/2009.***

 Prezentul act nu exonerează de răspundere titularul, proiectantul si/sau constructorul în cazul producerii unor accidente în timpul execuţiei lucrărilor sau exploatării acestora.

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**dr. ing. Aurica GREC**

 Şef Serviciu Avize, Acorduri, Autorizaţii,

 ing. Gizella Balint

 Întocmit,

 ing. Anca Horotan